વારાણસી, 20 મે: લોકસભા ચૂંટણી પરિણામમાં ભારતીય જનતા પાર્ટીને મળેલી એકતરફી જીત બાદ પાર્ટી દેશમાં સારા દિવસો લાવવાનો પ્લાન ગઢવામાં લાગી ગઇ છે. પાર્ટીના વડાપ્રધાન પદના ઉમેદવાર નરેન્દ્ર મોદીએ સૌથી પહેલા પોતાના સંસદીય વિસ્તાર વારાણસીનો વિકાસ પ્લાન બનાવ્યો છે. અંગ્રેજી અખબાર 'ટાઇમ્સ ઓફ ઇન્ડિયા'એ આ સંબંધમાં એક સમાચાર પ્રકાશિત કર્યા છે. ટાઇમ્સ ઓફ ઇન્ડિયા અનુસાર નરેન્દ્ર મોદીની ટીમે વારાણસીના વિકાસ માટે દિગ્ગજ અધિકારીઓ સાથે વાત કરી છે.